07.07.2007 00:01, POSTIMEES Online      Seesugusele järeldusele jõudsid teadlased kasside DNAd analüüsides.  Inimese ja kodukassi eellase   kohtumine leidis 10 000 aastat tagasi aset kusagil Lähis-Idas, kirjutas ajaleht International Herald Tribune. Parajasti just nisu ja odra «kodustamisega» ühele poole saanud inimeste juures leidus küllaldaselt kassidele toiduks  sobivaid närilisi. Samas pakkus inimese lähedus neile kaitset hüäänide, suuremate kaslaste ja teiste kiskjate eest.    Kogu maailma kasside DNA-analüüsid lubab Ameerika Ühendriikide rahvusliku vähiinstituudi teadlasel Carlos Driscollil väita, et kõik need kassid põlvnevad viiest inimese juurde elama asunud emakassist.    Need viis kassi panid aluse viiele tänase kodukassi alamliigile.    Ent erinevalt kõigist teistest koduloomadest kodustasid kassid end ise.    «Kassid  kohandasid end uuele elukeskkonnale,  » ütles Driscoll. Just seetõttu on kassid säilitanud tänase päevani märkimisväärse sõltumatuse inimesest. (PM)    Lisaks pilt kassist Berliini loomade varjupaigas.